Buenos Aires (provincija)

Provincija Buenos Aires (španjolski: Provincia de Buenos Aires) je jedna od 23 provincija Argentine. Karakteristike Buenos Aires se prostire na istoku zemlje, najvećim dijelom po stepskoj Pampi, na prosječnoj nadmorskoj visini od 54 metra. Sa sjevera graniči sa provincijama Santa Fe i Entre Ríos, na sjeveroistoku sa Estuarijem Río de la Plata i Autonomnim gradom Buenos Aires, na istoku i jugu sa Atlantskim oceanom. Na sjeverozapadu graniči sa Provincijom Córdoba, na zapadu sa Provincijom La Pampa i na jugozapadu sa Provincijom Río Negro. Buenos Aires je svojom površinom od 307,571 km², i brojem stanovnika - 17,569,053 (2022.) najveća i najmnogoljudnija provincija, kulturni i ekonomski centar Argentine. Provinciju oplakuje Rijeka Salado, koja teče u dužini od 580 km sjeverozapada prema jugoistoku. Na jugu se nalaze dva niža planinska masiva, Sierra del Tandil i Sierra de la Ventana, koja se protežu od obale prema unutrašnjosti u smjeru sjeverozapada. Administrativni centar provincije je grad La Plata koji ima 643,133 stanovnika. Historija i privreda Za Kolonijalnih vremena to je bio rijetko naseljen kraj, poznat po ogromnim rančevima po Pampi. Stanovnici su se pridružili Argentinskom ratu za nezavisnost 1810., ali su veći dio 19. vijeka proveli u sukobima kakva bi trebala biti budućnost Argentine. Buenos Aires je postao provincija 1862. sa administrativnim centrom u Buenos Airesu, ali kad je 1880., postao federalni distrikt administracija je preseljena u La Platu. Nakon dolaska velikog broja novih kolonista, došlo je do ekspanzije stočarstva i ratarstva (pšenica, kukuruz, lucerna) pa je krajem 19. početkom 20. vijek. Provincija Buenos Aires postala velik izvoznik mesa i žita. Stočarstvo je danas koncentrirano duž obale prema jugu do Mar del Plate i prema unutrašnjosti u pojasu od 240 km, ostatak je rezerviran za ratarstvo, osim pojasa od 80 km oko Buenos Airesa koji je povrtlarsko- voćarski kraj. Industrija je koncentrirana su u glavnom gradu i njegovim predgrađima, ali i u Bahíji Blanco, Mar del Plati i La Plati. Reference Vanjske veze Gobierno de la Provincia de Buenos Aires (es)